ลูกทุ่งไอดอล (ฤดูกาลที่ 1)

**ลูกทุ่งไอดอล ฤดูกาลที่ 1** เป็นรายการประกวดร้องเพลงลูกทุ่งของผู้เข้าแข่งขันฝ่ายหญิงจำนวน 100 คน เป็นฤดูกาลแรกของรายการลูกทุ่งไอดอล ผลิตโดย เซ้นส์ เอนเตอร์เทนเมนท์ เริ่มออกอากาศทางช่อง 7HD ครั้งแรกเมื่อวันที่ 9 มีนาคม พ.ศ. 2562 และสิ้นสุดเมื่อวันที่ 20 กรกฎาคม พ.ศ. 2562

## รูปแบบรายการ
เป็นการแข่งขันประกวดร้องเพลง จากผู้เข้าแข่งขันหญิงจำนวน 100 คน จะต้องพิสูจน์ความสามารถของตนเองด้วยบททดสอบต่าง ๆ จากทางรายการ โดยจะคัดเลือกจนกระทั่งได้ 8 คนสุดท้ายซึ่งจะมีซิงเกิลเพลงเป็นของตนเอง และผู้ชนะจะได้รับตำแหน่งสุดยอดลูกทุ่งไอดอล พร้อมรับเงินรางวัล 1,000,000 บาท และถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## รายชื่อผู้เข้าแข่งขัน 100 คนสุดท้าย

## รอบคัดเลือก
ผู้เข้าแข่งขันทั้ง 100 คนจะต้องออกมาร้องเพลงรอบละ 5 คน เรียงตามหมายเลขประจำตัว โดยใช้โจทย์เพลง 10 เพลง เป็นเพลงช้า 4 เพลง และเพลงเร็ว 6 เพลง ซึ่งโจทย์เพลงพิธีกรจะเป็นคนจับฉลาก ซึ่งในรอบนี้จะคัดเหลือผู้เข้าแข่งขันผ่านเข้ารอบ 40 คน

* **เพลงที่ใช้ในการแข่งขัน**
#เต่างอย 
#ธรรมชาติโหด 
#นักร้องบ้านนอก 
#พี่ไปดูหนูไปด้วย
#สาวบางโพ
#สาวเพชรบุรี
#สุสานคนช้ำ
#อยากเจอคนจริงใจ
#อะไรจะเกิดให้มันเกิด
#อื้อฮือ...หล่อจัง

## รอบท้าชิง
ผู้ที่เข้ารอบทั้งหมด 40 คน จะได้นั่งเก้าอี้ลำดับที่ 1-40 โดยผู้ที่ได้นั่งเก้าอี้ลำดับที่ 21-40 จะต้องท้าชิงกับผู้ที่ได้นั่งเก้าอี้ลำดับที่ 1-20 เพื่อแย่งชิงเก้าอี้ โดยใช้วิธีการแข่งขันแบบประกบคู่และใช้เพลงที่รายการกำหนดให้ ผู้ที่ชนะของแต่ละคู่จะผ่านเข้าสู่รอบต่อไป และได้นั่งเก้าอี้หมายเลขที่ผู้ท้าชิงเลือกไว้

## รอบสู้ยกทีม
ผู้เข้าแข่งขันทั้ง 20 คน จะต้องเลือกทีมเทรนเนอร์ด้วยตัวเอง โดยมีทีมเทรนเนอร์ทั้งหมด 4 ทีม ได้แก่ 
# ทีมเทรนเนอร์กระแต
# ทีมเทรนเนอร์ฮาย อาภาพร และเทรนเนอร์จิ้งหรีดขาว
# ทีมเทรนเนอร์แคท
# ทีมเทรนเนอร์ฝน ธนสุนธร และเทรนเนอร์หลิว อาจารียา
โดยแต่ละทีมจะมีผู้เข้าแข่งขัน 5 คนและต้องมาแข่งขันรอบสู้ยกทีม โดยแต่ละทีมมีสมาชิกดังนี้

***ทีมเทรนเนอร์[[กระแต อาร์สยาม|กระแต]]** ประกอบด้วย **จูน** จุฑามาศ ตันประเสริฐ / **แพรว** รัตนาพร นอสูงเนิน / **คาเฟ่** พรนภา ศีรษะบงค์ / **ต้อม** บุหงา จงเด่นกลาง / **แคท** ประภัสสร แก้วทวี
***ทีมเทรนเนอร์[[อาภาพร นครสวรรค์|ฮาย]]และเทรนเนอร์[[จิ้งหรีดขาว วงศ์เทวัญ|จิ้งหรีดขาว]]** ประกอบด้วย **ใบตอง** พิมพ์วลัญช์ ดุษฎีปรีชา / **อีฟ** ปริณดา ทองกลิ่น / **ไอซ์** พิทยารัตน์ เสนสอน / **นะโม** นิตยา แซ่ตั้ง / **อ๋อมแอ๋ม** ภูญดา จุ้ยเปี่ยม
***ทีมเทรนเนอร์[[คัทลียา มารศรี|แคท]]** ประกอบด้วย **อุ้ม** ใจประพัทธ์ สนใจ / **ลิน** ปาลวรินทร์ วิลา / **ใบเฟิร์น** รัตติยาภรณ์ ซาโปร่ง / **แบล็ค** มรกต แก้วคำ / **เบลล์** นฤมล ชุ่มรอด 
***ทีมเทรนเนอร์[[ฝน ธนสุนธร|ฝน]]และเทรนเนอร์[[หลิว อาจารียา|หลิว]]** ประกอบด้วย **แอมมี่** ศิริลักษณ์ เภกกิ้ม / **กระต่าย** สโรชา บุญรักษา / **ผึ้ง** พรทิพย์ ลมูลน้อย / **ชบาแก้ว** รุ่งนภัสสร มาพล / **คะแนน** พรพนา ศรีสะอาด

โดยการแข่งขันรอบสู้ยกทีมนั้น แต่ละทีมต้องทำโชว์การแข่งขันทั้งหมด 4 โจทย์เพลง คือ โจทย์เพลงลูกทุ่งแดนซ์ โจทย์เพลงแหล่ โจทย์เพลงลูกทุ่งอีสานหมอลำ และโจทย์เพลงลูกทุ่งโชว์พลังเสียง โดยในแต่ละโจทย์นั้น เพลงทีมที่ทำคะแนนได้สูงที่สุดจะเป็นผู้ชนะและจะไม่มีใครออกจากการแข่งขัน แต่อีก 3 ทีมที่เหลือจะต้องคัดคนออก 1 คนโดยการเลือกออกจะถูกคัดออกโดยคนในทีมเอง แต่หากมีสมาชิกในทีมถูกเพื่อนร่วมทีมโหวตให้ออกจำนวนเท่ากัน 2 คน หรือในทีมเหลือสมาชิกเพียง 2 คน การคัดออกจะใช่คะแนนส่วนบุคคลที่คณะกรรมการได้ให้ไว้ โดยผู้เข้าแข่งขันที่ได้คะแนนส่วนบุคคลมากกว่าจะผ่านเข้ารอบ

### โจทย์เพลงลูกทุ่งแดนซ์

### โจทย์เพลงแหล่

### โจทย์เพลงลูกทุ่งอีสานหมอลำ

### โจทย์เพลงลูกทุ่งโชว์พลังเสียง

## ผู้เข้าแข่งขัน 8 คนสุดท้าย
ผู้เข้าแข่งขัน 8 คนสุดท้ายจะมีซิงเกิลเพลงเป็นของตัวเอง โดยได้มีการแสดงซิงเกิลเพลงใหม่เมื่อวันที่ 29 มิถุนายน และ 6 กรกฎาคม พ.ศ. 2562 โดยไม่มีการแข่งขันและคัดผู้เข้าแข่งขันออก และในวันเดียวกัน ทางรายการเริ่มเปิดให้ผู้ชมทางบ้านได้โหวตเพื่อใช้เป็นคะแนนในการตัดสินในรอบชิงชนะเลิศ ซึ่งแต่ละคนมีซิงเกิลเพลง ดังนี้

***L1 ไอซ์ ลูกทุ่งไอดอล** (พิทยารัตน์ เสนสอน) - เพลง โป๊ะแตก
***L2 ผึ้ง ลูกทุ่งไอดอล** (พรทิพย์ ลมูลน้อย) - เพลง กอดกันตายในกองไฟ
***L3 แอมมี่ ลูกทุ่งไอดอล** (ศิริลักษณ์ เภกกิ้ม) - เพลง ก็มาดิค้าบ
***L4 กระต่าย ลูกทุ่งไอดอล** (สโรชา บุญรักษา) - เพลง ไม่มีแผล...แต่เจ็บ
***L5 ชบาแก้ว ลูกทุ่งไอดอล** (รุ่งนภัสสร มาพล) - เพลง ชุดนอนไม่ได้นอน
***L6 นะโม ลูกทุ่งไอดอล** (นิตยา แซ่ตั้ง) - เพลง ไม่หลับถ้าไม่ได้ขยับ
***L7 แพรว ลูกทุ่งไอดอล** (รัตนาพร นอสูงเนิน) - เพลง เป็นตาสิดู๋
***L8 ใบเฟิร์น ลูกทุ่งไอดอล** (รัตติยาภรณ์ ซาโปร่ง) - เพลง ยิ่งกอด...ยิ่งหนาว

## รอบจับคู่ท้าชิง
ผู้เข้าแข่งขันทั้ง 8 คน จะต้องจับคู่ทำโชว์ขึ้นมา โดยใช้เพลงที่เลือกเอง ผู้เข้าแข่งขัน 2 คู่ที่ทำคะแนนได้สูงสุดจะผ่านเข้าสู่รอบชิงชนะเลิศ

## รอบชิงชนะเลิศ
ผู้เข้าแข่งขันต้องทำมินิคอนเสิร์ตเป็นของตัวเอง โดยผลการตัดสินมาจากการโหวตของผู้ชมทางบ้านทั้งหมด ผู้เข้าแข่งขันที่ได้คะแนนโหวตสูงสุดจะได้เป็นสุดยอดลูกทุ่งไอดอล

## กระแสตอบรับ
รายการลูกทุ่งไอดอลได้รับกระแสตอบรับในแง่ลบอยู่ระดับหนึ่งในช่วงก่อนเริ่มการออกอากาศ เนื่องจากหลังปล่อยมิวสิกวิดีโอของเพลงประจำรายการไป ก็ได้มีการกล่าวหาว่ารูปแบบรายการได้ลอกเลียนแบบมาจากรายการโปรดิวซ์ 101 และไม่ได้ซื้อลิขสิทธิ์จากเอ็มเน็ต แต่หลังถ่ายทำรายการเทปแรกเสร็จสิ้น ทางเซ้นส์ เอนเตอร์เทนเมนท์ ได้จัดการแถลงข่าวปฏิเสธข้อกล่าวหาดังกล่าว ลบมิวสิกวิดีโอที่เป็นต้นปัญหาออก และเตรียมดำเนินการฟ้องร้องผู้กล่าวหาในประเด็นดังกล่าวทุกคนในข้อหาหมิ่นประมาทภายใน 48 ชั่วโมงหลังจบการแถลงข่าว

## อ้างอิง

หมวดหมู่:รายการโทรทัศน์ไทยรายฤดูกาลในปี พ.ศ. 2562
ฤดูกาลที่ 1